AlexejDobrolubov/national_council_slovak_2010 huggingface dataset:
55. schôdza NR SR - 7.deň - A. dopoludnia
Dátum: 2022-02-11
Poslanec: Mazurek, Milan (-)
Druh vystúpenia: Vystúpenie s faktickou poznámkou

22. Pán poslanec, vidíte sám, čo sa tu deje, ešte aj teraz, keď rozprávam zase. Ja neviem, či mu treba dať fúkať, tomu Pročkovi, alebo mu doktor zabudol predpísať recept, ale ani vaša rozprava nemôže prebehnúť normálne, pretože tu máme medzi sebou nepríčetného magora a to vlastne ruinuje celú úroveň Národnej rady pri tak dôležitej téme. To, že dnes má opozícia a koalícia v tomto pléne prakticky vyrovnané sily, asi je to tu desať na desať, vypovedá hlavne o tom, ako sa pristupuje k tomuto rokovaniu a celkovo k Národnej rade ako takej. Občania Slovenskej republiky musia byť nesmierne sklamaní. A nesmierne musia byť sklamaní aj z toho chameleónstva, ktoré tu predvádza SME RODINA na čele s pánom zdržanlivým Borisom Kollárom, ktorý si nevie urobiť názor na obrannú dohodu s USA, tak sa drží, aby pred voličmi bol za chrumkavého, že pozrite, naše hnutie je aj také, aj také. V skutočnosti zobchodoval, toľko vám dáme poslancov, aby to prešlo, a toľkých dáme proti, aby sme vyzerali pred voličmi, že my sme aj takí, aj takí. To je ešte horšie ako postoj napríklad týchto pročkovcov, nesvojprávnych hlasovacích zariadení z OĽANO, lebo tí sa aspoň nehrajú na to, že sú nejaké svojprávne osoby, tí dobre deklarujú, že ako sa zavelí, tak budú hlasovať. A rovnako je to aj s týmto návrhom o referende. Boris Kollár povedal, že občania majú právo sa vyjadriť a ukončiť aj túto vládu v referende, ak to budú chcieť. A potom prinesú návrh, ktorým to môžu urobiť ďalšej vláde? Ľudia ani nevedia, aká vláda bude, nikto z nás nevie, aká vláda bude po roku 2024. A dúfam, že to bude o dosť skôr. Problém je táto vláda, túto vládu nenávidia, voči tejto vláde majú všetky tie negatívne emócie, touto vládou opovrhujú a táto vláda sa bojí ľudí, túto vládu musíme ukončiť.
55. schôdza NR SR - 6.deň - B. popoludní
Dátum: 2022-02-10
Poslanec: Mazurek, Milan (-)
Druh vystúpenia: Vystúpenie s faktickou poznámkou

141. Pán poslanec, ono je to hrozne smutné, ako ste hovorili, že pri všetkých tých problémoch, ktoré Slovensko trápia, si tu nejaký Čekovský a Stančík potrebujú vyriešiť osobný problém, aby mohli legálne húliť trávu, lebo sa boja, že ich raz niekto prichytí zrejme a mohli by za to dostať nejaké tresty. To je proste úroveň slovenského parlamentu. Taká žumpa, do ktorej ho táto vláda dotiahla, toto ešte nikto nikdy nevidel! To, že po šiestich mesiacoch by tu nemal byť dokonca ani návrh na zmenu ústavy ohľadne možného referenda, to je jedna vec a potom tu takto po stiahnutí jedného bodu, prihodia len tak druhý v rozpore s rokovacím poriadkom, len aby si mohli tieto svoje trestné sadzby nejakým spôsobom vyriešiť. To, je to absolútne dehonestujúce pre celý národný, pre celý tento zbor, pre celú Národnú radu, je to absolútne dehonestujúce pre všetkých občanov, že tu vlastne parlament rieši nejaké drogy. A znovu prízvukujem to, čo som povedal, ak sa znížia tresty za marihuanu, tak viac ľudí bude húliť marihuanu. A keď bude viac ľudí húliť marihuanu, viac zarobia drogoví díleri, bude viac drogových dílerov, lebo to bude lukratívnejšie a budú mať väčšiu motiváciu to riskovať, pretože bežní užívatelia, ako ich tu nazvali, sa nebudú tak báť tieto drogy brať. A čo vieme taktiež o drogových díleroch? Že keď predávajú marihuanu, častokrát majú vo vrecku aj nejaké iné drogy, ktoré tu a tam niekomu posunú. A toto je cesta, ako našu mládež posunúť postupne k tvrdým drogám. Tu v tejto chvíli, v Národnej rade poslanci OĽANO predovšetkým vyrábajú nových mladých narkomanov a vyrábajú nových drogovo závislých ľudí, vyrábajú nových ľudí (reakcie z pléna), ktorých životy budú zruinované drogovou závislosťou len preto, že im uľahčia cestu k marihuane. Uľahčia im cestu k tomu, aby sa dostali na dráhu nejakého drogového dílera, ktorý ich neskôr zneužije. Je to žumpa títo poslanci!
55. schôdza NR SR - 6.deň - B. popoludní
Dátum: 2022-02-10
Poslanec: Mazurek, Milan (-)
Druh vystúpenia: Vystúpenie s faktickou poznámkou

81. Je obrovské množstvo mladých ľudí, ktorí si užitie drogy rozmyslelo práve vďaka vysokým trestným sadzbám a povedali si, že to nebudú radšej riskovať, akoby náhodou mohli skončiť vo väzení. Vďaka vášmu návrhu bude viac nielen zhúlených ľudí, ale bude viac mladých ľudí, ktorí drogu vyskúšajú. Vďaka vášmu návrhu bude množstvo užitých drog rásť, vďaka vášmu návrhu budú mať díleri viac zákazníkov, vďaka vášmu návrhu sa z viacerých húličov neskôr stanú narkomani a vďaka vášmu návrhu mnohým ľuďom zničíte životy. A to, že sa z toho poslanci OĽANO smejú, len dokazuje, to že sú úplne mimo. Drogy sú svinstvo, absolútne svinstvo, s ktorým spoločnosť ako-taká musí tvrdo zatočiť. Drogy nepatria do spoločnosti, nepatria medzi ľudí a drogoví díleri sú ten najväčší hnoj a odpad, aký v spoločnosti vieme nájsť. Takto sa na to dívam. A navrhnúť tu zákon, aby ste vlastne zjednodušili možnosť užitia drog pre ľudí, aby sa nemuseli báť vysokých sadzieb, aby namiesto väzenia za nejakých desať, či koľko dávok, čo ste tu splietali, išli na nejaké ochranné liečenie a nemali ani zápis v registri trestov, vlastne otvára náruč, no nemusíte sa báť, prinajhoršom, keď už budete pravidelne drogovať, no tak pôjdete na nejaké liečenie a pôjdete naspäť do spoločnosti. Toto je absolútna degenerácia, a to je vlastne celá vaša vláda. Všetko čo robíte, rozkladá spoločnosť. Rozkladá ju ekonomicky, rozkladá ju hodnotovo, rozkladá ju morálne a ešte to ide z tej vašej strany OĽANO, kde máte vraj tú kresťanskú úniu a neviem čo. Veď vy ste úplná, naozaj úplná žumpa. Neskáčte mi do toho! Hanbite sa za seba, lebo potom vás slovenský národ nenávidí. Choďte sa prejsť po ulici, ľudia na vás budú pľuť. Takú úctu voči vám majú . A nehrajte sa tu na nejakých kresťanov, vy húliči!
55. schôdza NR SR - 3.deň - B. popoludní
Dátum: 2022-02-03
Poslanec: Mazurek, Milan (-)
Druh vystúpenia: Vystúpenie s faktickou poznámkou

167. Ono toto zahmlievanie, tieto klamstvá, tieto podvody, to je to najkrajšie, čo môžete urobiť. Tak dáme Američanom dve vojenské letiská, nech tam majú svoje zbraňové systémy, aké, to my nebudeme rozhodovať, lebo oni nás len milostivo informujú, ak nás budú chcieť informovať, lebo to je v tej zmluve napísané. Nech si sem navezú akékoľvek muničné zásoby, aké len chcú, čo z nás vyslovene spraví vojenský terč, čo musíte uznať taktiež. Môžu sem priviesť vojakov, koľko budú chcieť, pretože ak ich to nejako bude odôvodňovať v rámci napĺňania jednotlivých článkov tej zmluvy, tak to bude potrebné. Môžu sem vstupovať na slovenské územie po súši, po vode, po vzduchu a my to nemôžme kontrolovať a budú mať teda toto územie. No ale my to nenazveme vojenská základňa. Takže to nie je problém (povedané so smiechom). Však kľudne nazvite vojenskú základňu pre mňa za mňa aj domčekom bábik, veď ono to je úplne jedno, keď to de facto je vojenská základňa. Načo sa hráte na tieto slovičkárenia? Viete veľmi dobre, pán Mihalik, že to tak je, že to tak je. A že keď to možno nebude vojenská základňa ako niekde v Iraku, kde sú oplotení veľkými plotmi a strážia to tam, lebo sú pod hrozbou nejakých teroristických útokov, že tá hrozba možno v Slovenskej republike je menšia, de facto to bude vojenská základňa, pretože na tie jednotlivé miesta, tie budovy, ktoré budú pod správou USA, vy nebudete môcť vkročiť. Ako poslanec. Ak vám to USA neumožní, ako člen výboru pre obranu a bezpečnosť vám ukážu prostredník pri dverách, ak vám to USA nedovolí, nevstúpite tam! Slovenský vojak, slovenský policajt, premiér, prezidentka, nikto tam nevstúpi, ak im to USA nedovolí. Tak čo iné je to ako vojenská základňa?! Veď vy sa chcete ospravedlňovať pred vlastným svedomím, aby ste vyzerali, že vlastne o nič nejde. Chcete obhajovať tú vládnu pozíciu. Ale veď dobre! Veď sa spýtajte ľudí, či to chcú takisto ako vy! Myslíte si, že ľudia sú blbí, že to nedokážu pochopiť?! Myslíte si, že generálny prokurátor je tiež hlupák, ktorý keď povedal, že toto ohrozuje suverenitu Slovenska, tak nevie, o čom hovorí, lebo vy ste si to trikrát prečítali? Veď dajte ľuďom možnosť, nech sa o tom rozhodnú!
55. schôdza NR SR - 3.deň - B. popoludní
Dátum: 2022-02-03
Poslanec: Mazurek, Milan (-)
Druh vystúpenia: Vystúpenie s faktickou poznámkou

110. Je nepochybné, že nariaďovať povinné očkovanie nejakou vyhláškou je absolútne neprijateľné. Absolútne neprijateľné. A keď už sa chcú títo fašisti postaviť verejne za to, že podporili niečo také, čo naozaj môže mnohých ľudí stáť ich život, zdravie, môže im to množstvom negatívnych spôsobov ovplyvniť ich život, nech sa za to postavia verejne, tak ako to urobil fašista Janko Benčík. Viete, pretože ja som presvedčený o tom a ja to, na tomto trvám, že ak niekto chce prísť a donútiť človeka, ako napríklad mňa, ktorý nemal s týmto ochorením absolútne žiaden problém, aby si do svojho tela nechal pichnúť nejakú látku, o ktorej sa odborníci vyjadrujú, že nepoznáme jej dlhodobé štúdie, štatistiky, negatívne účinky, hovoria to odborníci, profesori, tak ho považujem za fašistický odpad. A to je presne to, za čo považujem pána poslanca Benčíka, ak chce ľuďom povinne nariaďovať, aby si toto do svojho tela nechali pichnúť, pretože na to neexistuje žiaden medicínsky dôvod u ľudí, ktorí sa skrátka cítia zdraví, u ľudí, ktorí nemajú žiaden proste zdravotný problém. O to viac, ak ten človek toto ochorenie prekonal, má imunitu, je mu fajn, neurobilo mu to prakticky žiadne ťažkosti, a oni mu budú hovoriť: Ale ty sa zamysli, tebe tá imunita klesá, potrebuješ ďalšiu dávku, rýchlo, tretiu, štvrtú! A povinne a povinne budeš platiť pokuty! Jednoducho takíto ľudia sú pre mňa naozaj obyčajný fašistický odpad a vždy to budem opakovať. Pretože nie je, nie je dôležité to, čo vám budú vládni poslanci nejakými nálepkami obúchavať o hlavu. Dôležité je to, kto sa reálne správa ako fašista, kto prijíma fašistické kroky, kto sa vyhráža vlastnému obyvateľstvu a oberá mu ľudské práva. Pretože to je svojím obsahom skutočný fašista.
55. schôdza NR SR - 3.deň - B. popoludní
Dátum: 2022-02-03
Poslanec: Mazurek, Milan (-)
Druh vystúpenia: Vystúpenie s faktickou poznámkou

72. Edo, presne ako hovoríš, ľudia mi už píšu, že sa zbiehajú na hraniciach colné kontroly s Poľskom, aby kontrolovali, či občan Slovenskej republiky náhodou neprinesie viacej ako 10 litrov paliva. (Reakcia z pléna.) Mi to píšu ľudia, čo ja klamem, OĽANO, váš pán predseda Igor Matovič, ten, lebo vy nie ste strana, vy ste kult, vy ste kult fanatikov, ktorí sa modlia, zbožňujú magora, ten človek sa tu verejne vyhráža ľuďom, že čo si oni dovoľujú doviezť viac ako 10 litrov paliva. Tak vy ich dohnáte do situácie, kedy už nemajú inú možnosť a musia tankovať v zahraničí, a potom ešte, keď prídu, tak ich vyplieskate a budete ich zdaňovať. Presne toto, Edo, robia, to sú, to ani nieže sociopati (zaznievanie gongu), to už sú, to už sú čistí psychopati bezcitní. Je to až neuveriteľné, ešte ten nepríčetný pako zo Starej Ľubovne spoza chrbta, rovno vedľa predsedajúceho, bude ma vyrušovať a tváriť sa, že on je svetielko nádeje. Rozumiete, kult, normálny kult Igora Matoviča, ktorý ničí Slovenskú republiku, a ľudia sú zúfalí z toho, že na Slovensku sa im nedostáva pomoci. A ten cynický argument, o ktorom si hovoril, ktorý tu predniesol Šefčík, že či vy, ľudia, chcete, aby sme dnes dali dôchodcom 200 eur, keď to ide na úkor našich detí a budúcich dlhov? A kedy ste toto zvažovali, keď ste tu prijímali celoplošné testovanie, že to ide na úkor našich detí a ich vnukov? Kedy ste zvažovali, keď ste prinášali očkovaciu lotériu, že to všetko ide na dlh a na úkor našich detí a vnukov? Kedy vás trápilo, keď ste kupovali transportéry, že to celé ide na dlh a na úkor detí a vnukov? Ale keď máte dať niečo ľuďom, tak buďte, dôchodcovia, zodpovední, kľudne zdochnite od hladu, lebo veď to by išlo na úkor vašich detí a vnukov! Doteraz im to bolo jedno. Doteraz im bolo všetko jedno a zrazu im ide o deti a vnukov, aby nerobili veľké dlhy.
55. schôdza NR SR - 3.deň - B. popoludní
Dátum: 2022-02-03
Poslanec: Mazurek, Milan (-)
Druh vystúpenia: Vystúpenie s faktickou poznámkou

48. Pán Šefčík, nádhera. Vy máte argumentačné schopnosti na úrovni tej akváriovej rybičky, ktorú ste dvakrát spomenuli. Pretože začať príhovor tým, ako vy si uvedomujete, že energie rastú, ceny potravín rastú, ceny pohonných hmôt, ceny všetkého a treba hľadať riešenia, a potom za desať minút nepovedať jedno jediné, ktoré táto vláda buď navrhla, alebo ktoré by chcela pripraviť, alebo za ktoré by ste sa aspoň vy osobne chceli postaviť, to je geniálne, super! Povedali ste nám, koľko stál benzín v 34. týždni roku 2012, to je fantázia! Kľudne si to predhadzujte s minulými vládami, koľko len chcete. Pretože ja s nimi nemám nič spoločné a nikdy v živote som neobhajoval nič, čo sa tu dialo pred touto vládou. Ja len ako opozičný poslanec, ktorého nemôžete spojiť ani s Dzurindom, ani s Ficom, ani s ničím iným, vám tu hovorím nahlas, že sa pýtam, čo idete robiť s cenami energií teraz. Desať minút ste tu kvákali o hocičom, dojemnými príbehmi o vašich rodičoch ste nás chceli opiť, ako keď niekto chce opiť rožkom ľudí, ktorí trpia a ktorí nemajú z čoho kupovať potraviny, ale nepovedali ste jedno riešenie. Tak využite tú faktickú a povedzte konečne, čo idete robiť. Pretože na tie ceny pohonných hmôt napríklad opozícia poukazuje v súvislosti s tým, čo robí Poľsko, čo robí Maďarsko. Tí znížili DPH teraz v tomto konkrétnom stave. Príde vám normálne, že v Poľsku majú o 20 – 30 % nižšie ceny prakticky všetkého, zatiaľ čo Igor Matovič povedal celému národu: Trhnite si nohou, choďte kupovať do zahraničia! O tomto sa tu bavíme. A ten detinský argument, argument primitíva, ktorý povie, že prečo nedáme dôchodcom 500, prečo nie tisíc, prečo nie 1 500. Keby tu nebola táto vláda, keby sme sa vyhli tomu nákupu transportérov, keby sme neplatili za nezmyselné celoplošné testovanie, tak sme aj 1 500 mohli dať, aj 1 500. Ale to boli všetko veci, ktoré vy obhajujete, veci, ktoré sú zbytočné, kontraproduktívne a stáli ľudí život. Hanbite sa, nepredviedli ste nič, len úbohú detinskú argumentáciu.
55. schôdza NR SR - 3.deň - A. dopoludnia
Dátum: 2022-02-03
Poslanec: Mazurek, Milan (-)
Druh vystúpenia: Vystúpenie s faktickou poznámkou

116. Ja musím na rovinu povedať, že už som unavený a absolútne ma nezaujímajú tie koaličné kecy, že čo minulá vláda, čo tamtá vláda. Dva roky vládnu, nech už sa spamätajú, nech si začnú uvedomovať, že ak ľudia trpia a nemajú z čoho platiť základné potraviny, tak nestačí, že koaličný poslanec odrepoce niečo, čo bolo v roku 2012. To nerieši situáciu toho človeka. To len ten koaličný poslanec hľadá nejakú skulinku, ako si pred svojím vlastným svedomím ospravedlniť to, že na tých ľudí zvysoka kašle. A to nás ako opozíciu vôbec nemusí zaujímať. A presne tak, ako povedal kolega Erik Tomáš, to, čo predviedol Igor Matovič, to je pľuvanec do tváre všetkým pohraničným firmám, obchodníkom. Veď je priam neuveriteľné, že dnes, keď ľudia žijú niekde v prihraničnej oblasti napríklad s Poľskom, čo viem na vlastnej skúsenosti, stačí im prekročiť pár kilometrov a nakupujú dokonca všetko o 20 až 30 % lacnejšie. Čo majú tí ľudia robiť? Jasné, že tam idú nakupovať. A čo majú robiť tí obchodníci v prihraničných oblastiach? Tí sa spoliehali aspoň trochu na vládu, že sa pokúsi dorovnať ten rozdiel tým istým opatrením, ktoré spravilo Poľsko. A Igor Matovič im povie, tu máte prostredník, ktorý vám ukážem, žiadna DPH sa znižovať nebude, jednoducho zdochnite od hladu, skrachujte, to je moja vôľa voči vám! Tak sa Igor Matovič správa k slovenskej ekonomike! A kto ešte neotvoril oči, teraz mal obrovskú príležitosť. To, čo predvádzate, to, čo robíte ľuďom na Slovensku, je priam nehorázne, je odporné, je neľudské, je to cynické! A chápem jednu vec, že národ Igora Matoviča znenávidel, tak si Matovič možno povie, že teraz mu to vrátim. Ale ak sme dospeli do bodu, že minister financií sa mstí vlastnému národu, vlastnému obyvateľstvu, tak sa vás pýtam, kedy to chcete zabaliť. Aspoň trochu sebaúcty, aspoň trochu svedomia a cti si zachovať, aby ste neskončili ako tá najväč... (Prerušenie vystúpenia časomerom.)
55. schôdza NR SR - 3.deň - A. dopoludnia
Dátum: 2022-02-03
Poslanec: Mazurek, Milan (-)
Druh vystúpenia: Vystúpenie s faktickou poznámkou

64. Je fascinujúce, čo sme tu počuli po tom, ako vystúpili lekári, ktorí vyslovene povedali, že Slovenská republika nutne potrebuje naliať tieto finančné prostriedky do zdravotníctva, a keď to dali do porovnania s tými obrovskými sumami, ktoré boli vyhodené na absurdné nezmysly ako celoplošné testovanie, no tak sa potom následne zmohol tento nepodarok zo SaS-ky menom Žiak na to, aby proste sa z tohto všetkého vysmieval. A pritom je to komické reagovať na mňa takýmto spôsobom, keďže ja som tlmočil aj stanoviská strany SaS, z ktorých sa on vysmieval. Ale byť za každú cenu vtipný, no neviem, nepodarilo sa mu to ani raz. Je to skrátka úbohé. Každopádne vráťme sa k tomu meritu veci, k tomu skutočnému problému, ktorý takíto blbečkovia ignorujú. A to je ten problém, že tu sa naozaj plytvá nekonečnými, občan má skutočne pocit, že nekonečnými zdrojmi finančných prostriedkov na hlúposti. Ja nedokážem pochopiť, ako môže niekto s čistým svedomím prísť a povedať ľuďom, máme 1,7 mld. na transportéry, no ale, bohužiaľ, tie zdravotné sestry budú naďalej utekať napríklad do Českej republiky, no nemáme na nich. Viete čo, máme na sprostredkovateľský bonus, máme na očkovaciu lotériu, máme na biznis pre MOM-ky, máme na nezmyselné testovanie vo firmách... a tak dokáže človek pokračovať ďalej a ďalej a ďalej, pritom naráta už niekoľko miliárd eur možno za celé tie dva roky, ale potom sa príde, no tak ale na tých zdravotníckych pracovníkov nie je. Aby toho nebolo málo, aby to zase nebolo len o mojich stanoviskách, ale o tom, čo som počul priamo od vládnych predstaviteľov, tak minister zdravotníctva priamo verejne prizná, áno, nemáme peniaze na zdravotníkov, lebo sme míňali na sprostosti. Takto to môžme interpretovať z posledného rozhovoru ministerstva zdravotníctva. A ak toto má byť výsledok vlády po dvoch rokoch, tak to na seba musíte byť ako vládni predstavitelia mimoriadne hrdí!
55. schôdza NR SR - 1.deň - B. popoludní
Dátum: 2022-02-01
Poslanec: Mazurek, Milan (-)
Druh vystúpenia: Vystúpenie s faktickou poznámkou

81. Viete, toto bolo neskutočne zaujímavé. Dostal som tu znôšku nezmyslov od Mirka Žiaka. Samozrejme, on je ten vzdelaný, inteligentný, on nešíri hoaxy, dezinformácie. Mirko, otvor si tú Wikipédiu, z ktorej si čerpal, kde sa píše, že Milan Mazurek od roku 2010 prevádzkoval internetový obchod, za ktorý dostal nejaké pokuty, kde si písal recenzie. Vieš, koľko som ja mal rokov v pätnástich, ty blázon, v 2010? (Smiech v sále.) Pätnásť rokov. No smejte sa, vy pakovia, ale vy ste mu tlieskali. Povedzte mi, ako sa dá v pätnástich podnikať na živnostenské oprávnenie?! Tu nám nech povie Mirko Žiak. (Reakcie z pléna.) Pätnásť rokov som mal a podľa vás som teda podnikal. (Reakcie z pléna. Smiech v sále.) Viete, to sú normálni debili! (Potlesk.) Pán predsedajúci, veď to sú debili! Tak oni tlieskajú Žiakovi (reakcie z pléna), on tlieska Žiakovi! (Reakcie z pléna. Prerušenie vystúpenia predsedajúcim.) Blanár, Juraj, podpredseda NR SR 82. (Povedané súbežne s rečníkom.) Pani poslankyne! Páni poslanci! Mazurek, Milan, poslanec NR SR 83. Tlieskajú Žiakovi, keď povie (povedané súbežne s predsedajúcim), že ja som v pätnástich prevádzkoval na živnosť obchod. Ako sa dá v pätnástich podnikať, keď na živnosť potrebujete mať osemnásť?! Viete, klamú, klamú! Práši sa im z tej huby, je im úplne jedno (reakcie z pléna), aké klamstvá šíria, ale hlavne, že sú majstri sveta! (Prerušenie vystúpenia predsedajúcim.) Blanár, Juraj, podpredseda NR SR 84. (Povedané súbežne s rečníkom.) Pani poslankyňa Cigániková! Mazurek, Milan, poslanec NR SR 85. A potom, aby to doplnila Cigániková, tak klame ďalej, že Lívia porušila nejaký zákon. Viete, nemajú problém akékoľvek nezmysly prezentovať. Takže, Mirko Žiak, dúfam, že sa mi ospravedlníš za to, že si šíril hoax! Ak som dokázal v pätnástich podnikať, tak som potom Chuck Norris, pretože nie je možné získať živnostenské oprávnenie v pätnástich! A vy buďte hrdí na seba, strana SaS-károv! Vy pravdovravní, vzdelaní inteligenti, ktorí tlieskate debilinám, ktoré tu počúvate od kráľa svojich hlúpostí. Dá sa to? Dá sa to, pán Benčík, veľmi taktne ste opomenuli vaše pôsobenie na stránke Prečo ľuďom hrabe. Koľko príspevkov ste Lívii venovali?! Koľko ako administrátor?! Koľko ste ju ponižovali?! Koľko ste ju sa snažili zosmiešniť?! Koľkokrát ste ju verejne vystavovali rôznemu internetovému lynču?! Aké ste mali tam priezvisko? Akela? Alebo nejaké takéto administrátorské meno? To už pomlčíte, jasné vy budete hovoriť o vašom oficiálnom profile, pretože ste tak zbabelý, že vystupujete za pseudonym a na základe neho urážate tých ľudí. Na základe neho predhadzujete ľuďom, aby lynčovali iných. Takže si upracte pred vlastným prahom, veď vy ste tu najväčší hoaxeri v tej SAS-ke. Takú kravinu, to by nevypustil nikto z huby, len ten Mirko Žiak!
51. schôdza NR SR - 10.deň - B. popoludní
Dátum: 2021-12-08
Poslanec: Mazurek, Milan (-)
Druh vystúpenia: Vystúpenie s faktickou poznámkou

44. Pán poslanec, je naozaj vtipné, keď táto vládna koalícia prezentuje nejaké výsledky. Presne, ako ste spomínali, ako sme tu videli všetci na vlastné oči a počuli na vlastné uši, ako pán Krajčí argumentoval o špičkovej štúdii zverejnenej v špičkovom časopise, štúdii, ktorej bol spoluautorom, to znamená štúdii, ktorú si nepochváli nikto iný, len on sám. Ale to tak býva u stroskotaných ľudí, že keď ich nepochváli nikto zvonka, tak sa pochvália sami, aby mali vlastne dôkaz o tom, že vlastne to, čo robia, má nejaký zmysel. Ale keď už pán Krajčí hovoril o tej štúdii v súvislosti s celoplošným testovaním, prečo pán Krajčí nepovedal, kedy sa tých ľudí, ktorí sa boli celoplošne testovať, pýtali, či súhlasia s tým, že sa testovaním stávajú subjektom štúdie pána Krajčího? Lebo keď sa tu v parlamente chváli, že oni robili štúdiu celoplošným testovaním, tak je predsa normálne, že každý subjekt, na ktorom sa niečo testuje, v tomto prípade všetci obyvatelia Slovenskej republiky, povinne by mal vyjadriť súhlas so štúdiou. Ale táto vláda sa tu verejne prizná k tomu, že na vlastných obyvateľov robí experimenty, ktoré mohli siahnuť na množstvo ľudských životov, a ešte sa tým vlastne chvália. Rozumiete, to je kráľovstvo krivých zrkadiel tejto nepodarenej vlády. Úplne rovnako je to potom s tými Hegerovými výsledkami, o ktorých ste hovorili. Tak on sa vlastne verejne pochváli, že Slovensko má najpomalší rast ekonomiky v celej Európskej únii. To už by nedokázal skutočne ani Pat a Mat, čo dokáže Heger s Krajčím. Veď to je neuveriteľné, ale táto vláda žije skutočne vo vlastnom svete, v bubline, v bubline, do ktorej sa obyčajné názory obyčajných, tvrdo pracujúcich ľudí, ktorí zažívajú ten normálny, reálny život, to je niečo, čo oni už dávno nepoznajú, lebo sa odtrhli od reality, do tejto bubliny sa tieto názory, postoje a skúsenosti týchto ľudí nedostávajú. Oni vlastne ani nie sú v kontakte s tými ľuďmi, veď keby sa Matovič prešiel bez ochranky po ulici, tak naňho pľujú zo všetkých strán. Takíto ľudia nemajú kontakt s tou realitou a potom to tak aj vyzerá.